*263. számú előterjesztés*

Tolna Megyei Balassa János Egészségfejlesztési Irodával való megállapodás jóváhagyása

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle Anna aljegyző    **Törvényességi ellenőrzést végezte:** Kondriczné dr. Varga Erzsébet jegyző |

Tisztelt Képviselő-testület!

A Tolna Megyei Balassa János Kórház együttműködési megállapodás keretében (az előterjesztés mellékletét képezi a tervezet) meg kívánja rendelni az EFOP-1.8.19-17-2017-00004 azonosító számú „Egészségfejlesztés a szekszárdi járásban” elnevezésű pályázat megvalósítása során a weboldalon történő népszerűsítés tevékenység végzését Bátaszék Város Önkormányzatától is.

Az együttműködési megállapodás tervezete szerint a felek megállapodnak, hogy az Önkormányzat az Egészségfejlesztési Iroda (a továbbiakban: EFI Iroda) Programjának népszerűsítése érdekében **a** [**www.bataszek.hu**](http://www.bataszek.hu) **weboldalon**, annak f**őoldalán elhelyezi az EFI Iroda logóját**, az EFI Iroda facebook oldalára **átvezető linket**, valamint a logóra kattintással az EFI Iroda tevékenységéről ismertető szöveget tesz közzé. Az Önkormányzatnak továbbá vállalnia kellene, hogy a fentiek közzétételét **2021. december 31-ig fenntartja.**

A megállapodás megkötése esetén az abban **vállaltakat az Önkormányzat 2020. december 21. napjáig köteles teljesíteni.**

Az EFI Iroda a **közzétételért egyszeri bruttó 86.000,- Ft**, azaz nyolcvanhatezer forint **díjazást** fizetne.

Kérem, az alábbi határozati javaslat elfogadását!

**H a t á r o z a t i j a v a s l a t :**

**Az Egészségfejlesztési Iroda „Egészségfejlesztés a szekszárdi járásban” programjának népszerűsítésére együttműködési megállapodás megkötésére**

Bátaszék Város Önkormányzata Képviselő-testületének - a Kormány által a 478/2020. (XI. 03.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

a Tolna Megyei Balassa János Kórházzal (székhelye: 7100 Szekszárd, Béri Balogh Ádám u. 5.-7., adószám:   15416308-2-17 , képviseli: Dr. Németh Csaba főigazgató), az Egészségfejlesztési Iroda „Egészségfejlesztés a szekszárdi járásban” programjának népszerűsítésére kötendő együttműködési megállapodást jóváhagyja.

*Határidő:* 2020. december 15.

*Felelős:* dr. Bozsolik Róbert polgármester

(a megállapodás aláírásáért)

*Határozatról értesül:* Tolna Megyei Balassa János Kórház

irattár